钦定古今图书集成/明伦汇编/官常典/第742卷 > 管良相 李应期 朱运泰 蒋邦俊 王明
## 钦定古今图书集成/明伦汇编/官常典/第742卷 > 管良相 李应期 朱运泰 蒋邦俊 王明

重　、丘述尧　、金绍勋　，简登　、刘皋。〈子景。〉刘三畏。

按《明外史忠义传》：“良相者，乌撒卫指挥也。为人慷慨
奇节。天启初，樊龙等反于四川，巡抚李橒召置麾下，
与筹军事。良相策安邦彦必反，佐橒为固守计。寻以
祖母疾乞假归，泣语橒曰：‘乌撒孤城，密迩水西，且与
安效良相仇。水西有变，祸必首及。良相无子，愿以死
报国，乞建长策，保此一方’。橒亦泣下。逾月，邦彦果反”，
围其城，良相固守不下。久之，外援不至，城陷，自缢死。
同官李应期、朱运泰、蒋邦俊亦遇害。时普定卫王明
重、威清卫丘述尧、平坝卫金绍勋、坝阳把总简登、龙
里故守备刘皋、皋子景并死邦彦之难。而训导刘三
畏贼至不避，兀坐斋中，见杀，人称“龙里三刘。”